**ԳԱՎԱՌ ՀԱՄԱՅՆՔԻ ՂԵԿԱՎԱՐ ԳՈՒՐԳԵՆ ՄԱՐՏԻՐՈՍՅԱՆԻ ՈՒՂԵՐՁԸ՝ ՎԵՐՋԻՆ ԴԱՍԻ ԿԱՊԱԿՑՈՒԹՅԱՄԲ**

Սիրելի շրջանավարտներ.

Շնորհավորում եմ ձեզ դպրոցական Վերջին զանգի և Վասի առիթով: Այս օրը դուք հիշելու եք ձեր ողջ կյանքի ընթացքում, քանի որ այն ամփոփում է ձեր մանկությունն ու պատանեկությունը, ձեր դպրոցական տարիների քաղցր ու անկրկնելի հիշողությունները:

Այսօրվանից կյանքը ձեր առաջ բացելու է ուրիշ դռներ, որոնցով մուտք գործելիս անպայման հիշեք ու հաշվի առեք ձեր ուսուցիչների ու ծնողների խորհուրդներն ու պատգամները, ինչպես նաև դպրոցում ձեռք բերած գիտելիքները:

Մաղթում եմ, որ ձեզանից յուրաքանչյուրը պիտանի մարդ դառնա մեր հայրենիքի համար, ձեր ուսուցիչներն ու ծնողները ձեզանով հպարտանալու շատ առիթներ ունենան, թող որ ձեր երազանքների իրականացման ճանապարհին առաջ եկած խոչընդոտները չհուսահատեցնեն ձեզ, այլ նոր թափ հաղորդեն ձեր նպատակների իրականցման ձգտումներին: Ապրեք խաղաղ երկրում և դարձեք մեր ազգի ու հայրենիքի լուսավոր ապագայի կերտողները:

Բարի երթ ձեզ…

***Լավագույն մաղթանքներով՝ Գուրգեն Երվանդի Մարտիրոսյան***